Home > Hulpluchtveren VB > Hulpluchtveringsets VB airsuspension
€ 737,19 exclusief BTW
Beugel voor SRT-1 VB-Semi Air voor 1 manometer en... Wees jou maatskappy se rooi lippe! - Solidariteit GildesSolidariteit Gildes Wees jou maatskappy se rooi lippe! - Solidariteit Gildes
Tuis / Gilde Artikels / Wees jou maatskappy se rooi lippe!
Wanneer Jan Publiek ’n kantoor of spreekkamer besoek, kan hulle binne sekondes tuis of heeltemal onwelkom voel. Dít is die mag wat elke kantoorpraktisyn in sy of haar hande het. Maak dus seker dat daardie eerste indruk werklik indrukwekkend is. Wees só indrukwekkend soos rooi lippe op 'n vaal wintersoggend.
Só meen Vena Strauss, die ontvangsdame van Solidariteit Helpende Hand wat al tien jaar lank die vriendelike gesig is wat lede van die publiek vanuit haar ontvangshokkie verwelkom. “Jitte, hierdie werk is ongelooflik. Mense besef nie altyd die voorreg en verantwoordelikheid wat kantoorpraktisyns het nie. Ons vorige uitvoerende direkteur, Danie Brink, het altyd gesê hy is dalk die direkteur van Helpende Hand, maar ék is die direktrise van eerste indrukke,” skerts sy met tog 'n tikkie erns in haar stem.
Kantoorpraktisyns word dikwels misgekyk, maar vir Vena is dit 'n beroep waarin sy haar kreatiwiteit en passie vir mense kan uitleef. “Hierdie organisasie, soos ander besighede, is 'n masjien wat dag in en dag uit aan die beweeg is. Ons werk met mense se harte en emosies en ons dien as 'n voertuig wat verligting bied vir individue en gesinne wat bitter swaarkry. Ek het die voorreg om in die meeste gevalle die eerste punt van kontak te wees wat hierdie masjien elke dag aan die gang skop. Dit is ongelooflik bevredigend,” het Strauss by Helpende Hand se nuwe kantore in Centurion vertel.
Kantoorpraktisyns sluit werknemers in enige administratiewe rol, ongeag jou posvlak, in. Van sekretaresses, kantoorpersoneel en -bestuur, tot ontvangsdames en skakelbordoperateurs, persoonlike assistente, klerke en tiksters. Vir hiérdie persone het Strauss een boodskap. “Jou werk is só belangrik en die rol wat jy in jou maatskappy speel, is deurslaggewend. Maak seker dat jy op jou eie manier die karakter en hart van jou maatskappy oordra.”
Strauss moedig alle kantoorpraktisyns aan om deel van Solidariteit se Kantoorpraktisynsgilde te word deur aan te sluit. Die Beroepsgilde vir Kantoorpraktisyns dien as ’n loopbaanvennoot op jou as kantoorpraktisyn se pad na meesterskap binne die kantoor- en administratiewe omgewing.
“Dit is so belangrik dat kantoorpraktisyns nie stagneer nie. Begin waar jy is en werk jouself dieper en dieper in die maatskappy se hart in. Die Kantoorpraktisynsgilde is die perfekte plek om te begin. Word deel van hierdie netwerk waar jy kan floreer en ondersteuning kan geniet om die beste weergawe van jouself in jou beroep te word,” het Strauss mense aangemoedig.
Dié gilde is die platform vir kantoorpraktisyns om persoonlik verantwoordelikheid te neem en deel te word van ’n beroepsgemeenskap waar jy verstaan word, kennis kan deel, jou vaardighede en kennis kan uitbrei, en jouself tot volle potensiaal as spesialis binne die beroep kan vestig.
Omdat Solidariteit verstaan dat kantoorpraktisyns unieke uitdagings ervaar, onder druk werk, en oor ‘n wye verskeidenheid van inligting, kennis en vaardighede moet beskik, bied hierdie Solidariteit Beroepsgilde vir Kantoorpraktisyns vir jou ‘n netwerk van werk waar jy in Afrikaans kan groei.
Gaan na https://gildes.solidariteit.co.za/kantoorpraktisyns/ vir meer inligting oor Solidariteit se Beroepsgilde vir Kantoorpraktisyns.
Die staat se onbevoegdheid om aannemings te hanteer
Solidariteit kondig aksieplan aan vir verpleegkrisis in SA
Vrydag | 10 Mei | 2019
‘Airport city’ key for economic future – CT airport manager
Africa’s first general aviation trade show comes to Tshwane